Indónesíska myndin The Raid er varla komin af Toronto Film Festival , en nú þegar er Screen Gems í viðræðum um að hugsanlega endurgera myndina fyrir amerískan markað . Það vill nefninlega svo til að systurfyrirtæki Screen Gems , Sony Pictures Worldwide Acquisitions , nældi í sér í réttinn til að dreifa upprunalegu myndinni í Norður-Ameríku á meðan að Cannes hátíðin átti sér stað . The Raid fjallar um hóp af sérsveitarmönnum sem festast inni í stórri blokk sem er rekin af valdamiklum glæpaforingja , en með honum er sveit af miskunnarlausum sjálfsvarnar-köppum . Eitt af því sem gerir myndina sérstaka er notkun leikstjórans , Gareth Evans , á bardagatækninni silat en hvernig það verður tæklað í endurgerð verður að koma í ljós . Endurgerðina vantar leikstjóra og hefur Evans staðfest að hann muni alls ekki taka að sér verkið ; bæði vegna þess að hann vill ekki endurtaka sig og hann er að fara að taka upp framhald af The Raid í febrúar á næsta ári . Screen Gems hefur áður endurgert erlendrar myndir fyrir amerískan markað , en árið 2008 var Quarantine gerð eftir spænsku hryllingsmyndinni [ REC ] .